CELEX: 62009CB0024
Language: fi
Date: 2010-03-11 00:00:00
Title: Asia C-24/09: Unionin tuomioistuimen määräys (neljäs jaosto) 11.3.2010 (Högsta domstolenin (Ruotsi) esittämä ennakkoratkaisupyyntö) — Djurgården-Lilla Värtans Miljöskyddsförening v. AB Fortum Värme samägt med Stockholms stad (Työjärjestyksen 104 artiklan 3 kohdan ensimmäinen alakohta — Direktiivi 85/337/EY — Tiettyjen julkisten ja yksityisten hankkeiden ympäristövaikutusten arviointi — Direktiivi 96/61 — Ympäristön pilaantumisen ehkäisemisen ja vähentämisen yhtenäistäminen — Yleisön osallistuminen ympäristöä koskeviin päätöksentekomenettelyihin — Oikeus hakea muutosta sellaisia hankkeita koskeviin lupapäätöksiin, joilla voi olla merkittäviä ympäristövaikutuksia)

22.5.2010   
            
            
               FI
            
            
               Euroopan unionin virallinen lehti
            
            
               C 134/12
            
         Unionin tuomioistuimen määräys (neljäs jaosto) 11.3.2010 (Högsta domstolenin (Ruotsi) esittämä ennakkoratkaisupyyntö) — Djurgården-Lilla Värtans Miljöskyddsförening v. AB Fortum Värme samägt med Stockholms stad
   (Asia C-24/09) (1)
   
   (Työjärjestyksen 104 artiklan 3 kohdan ensimmäinen alakohta - Direktiivi 85/337/EY - Tiettyjen julkisten ja yksityisten hankkeiden ympäristövaikutusten arviointi - Direktiivi 96/61 - Ympäristön pilaantumisen ehkäisemisen ja vähentämisen yhtenäistäminen - Yleisön osallistuminen ympäristöä koskeviin päätöksentekomenettelyihin - Oikeus hakea muutosta sellaisia hankkeita koskeviin lupapäätöksiin, joilla voi olla merkittäviä ympäristövaikutuksia)
   2010/C 134/18
   Oikeudenkäyntikieli: ruotsi
   
      Ennakkoratkaisua pyytänyt tuomioistuin
   
   Högsta domstolen
   
      Asianosaiset
   
   
      Kantaja: Djurgården-Lilla Värtans Miljöskyddsförening
   
      Vastaaja: AB Fortum Värme samägt med Stockholms stad
   
      Oikeudenkäynnin kohde
   
   Ennakkoratkaisupyyntö — Högsta domstolen — Tiettyjen julkisten ja yksityisten hankkeiden ympäristövaikutusten arvioinnista 27.6.1985 annetun neuvoston direktiivin 85/337/ETY (EYVL L 175, s. 40), sellaisena kuin se on muutettuna yleisön osallistumisesta tiettyjen ympäristöä koskevien suunnitelmien ja ohjelmien laatimiseen sekä neuvoston direktiivien 85/337/ETY ja 96/61/EY muuttamisesta yleisön osallistumisen sekä muutoksenhaku- ja vireillepano-oikeuden osalta 26.5.2003 annetulla Euroopan parlamentin ja neuvoston direktiivillä 2003/35/EY, 1 artiklan 2 kohdan, 6 artiklan 4 kohdan ja 10 a artiklan tulkinta — Komission julistus (EUVL L 156, s. 17) — Ympäristön pilaantumisen ehkäisemisen ja vähentämisen yhtenäistämiseksi 24.9.1996 annetun neuvoston direktiivin 96/61/EY (EYVL L 257, s. 26), sellaisena kuin se on muutettuna direktiivillä 2003/35/EY, 2 artiklan 14 kohdan ja 15 a artiklan tulkinta — Kansallinen lainsäädäntö, jonka mukaan paikallistason aatteelliset yhdistykset voivat osallistua ympäristölle vaarallista toimintaa koskevaan luvan saamista edeltävään lupamenettelyyn, mutta jonka mukaan tällaisten yhdistysten oikeus valittaa lupapäätöksistä edellyttää sitä, että niiden sääntömääräisenä tavoitteena on ympäristönsuojelu, että toimintaa on harjoitettu vähintään kolmen vuoden ajan ja että yhdistyksellä on vähintään 2 000 jäsentä
   
      Määräysosa
   
   
               1)
            
            
               Tiettyjen julkisten ja yksityisten hankkeiden ympäristövaikutusten arvioinnista 27.6.1985 annetun neuvoston direktiivin 85/337/ETY, sellaisena kuin se on muutettuna 26.5.2003 annetulla Euroopan parlamentin ja neuvoston direktiivillä 2003/35/EY, 1 artiklan 2 kohdassa ja 10 a artiklassa sekä ympäristön pilaantumisen ehkäisemisen ja vähentämisen yhtenäistämiseksi 24.9.1996 annetun neuvoston direktiivin 96/61/EY, sellaisena kuin se on muutettuna direktiivillä 2003/35, 2 artiklan 14 kohdassa ja 15 a artiklassa, jotka on toistettu ympäristön pilaantumisen ehkäisemisen ja vähentämisen yhtenäistämiseksi 15.1.2008 annetun Euroopan parlamentin ja neuvoston direktiivin 2008/1/EY 2 artiklan 15 kohdassa ja 16 artiklassa, tarkoitetuilla siihen yleisöön kuuluvilla, jota asia koskee, on oltava oikeus hakea muutosta päätökseen, jolla jäsenvaltion oikeuslaitokseen kuuluva elin on ratkaissut hanketta koskevan lupahakemuksen, siitä riippumatta, millainen osa niillä on ollut hakemuksen käsittelyssä, kun ne ovat osallistuneet tässä elimessä toimitettuun menettelyyn ja esittäneet tässä yhteydessä kantansa.
            
         
               2)
            
            
               Direktiivin 85/337, sellaisena kuin se on muutettuna direktiivillä 2003/35, 10 a artikla ja direktiivin 96/61, sellaisena kuin se on muutettuna direktiivillä 2003/35, 15 a artikla, joka on toistettu direktiivin 2008/1 16 artiklassa, ovat esteenä sellaiselle kansallisen lain säännökselle, jolla varataan oikeus hakea muutosta direktiivin 85/337, sellaisena kuin se on muutettuna direktiivillä 2003/35, ja direktiivin 96/61, sellaisena kuin se on muutettuna direktiivillä 2003/35, soveltamisaloihin kuuluvaa hanketta koskevaan päätökseen ainoastaan sellaisille luonnonsuojeluyhdistyksille, joilla on vähintään 2 000 jäsentä.
            
         
      (1)  EUVL C 69, 21.3.2009.